РЕПУБЛИКА СРБИЈА

ОПШТИНСКA УПРАВА

ОПШТИНЕ ДОЉЕВАЦ

Број: 404-2-98/2017-05

12.01.2018. год.

Д о љ е в а ц

 ПРЕДМЕТ: Одговор на постављенo питањe у вези јавне мале вредности, услуге израде, измене и допуне Просторног плана општине Дољевац, број 404-2-98/2017-05

**ПИТАЊЕ:**

„У конкурсној документацији за јавну набавку мале вредности услуге израде, измене и допуне Просторног плана општине Дољевац, број 404-2-98/2017-05, наводите, да поводом додатног услова о обавезном броју **стално запослених**, општина Дољевац, овим условом, на страни 9. „*Да понуђач има запошљено у сталном радном односу најмање 15.( петнаест ) инжењера“* врши пословну дискриминацију (што је супротно члану 12. став 1. и 3. Закона о јавним набавкама, односно омогућава учешће тзв. „великим кућама“ (а чији је опстанак због сталног броја запослених доведен у питање у целој Србији, јер је просто нерационално пословати на тим принципима), а истовремено искључивши право да свака фирма има право осим сталног радног односа, користи и друге облике уговорених ангажовања, који су у складу са Законом о раду, равноправно ангажовање радника (сарадника) и то:

1. Рад по уговору о раду на одређено време;

2. Рад по уговору о делу;

3. Рад по уговору о обављању привремених и повремених послова;

4. Рад по уговору о допунском раду.

Па стога, од општине Дољевац, у својству Наручиоца очекујете да Понуђачима, омогући да равноправно конкуришу са могућношћу ангажовања појединих експерата које Закон о раду равноправно третира, из разлога јер сматрате да Вам у конкретном случају није омогућено да равноправно конкуришете у овој јавној набавци.

**ОДГОВОР:**

У погледу Ваших примедби, које се доносе на испуњење додатног услова, везано за кадровски капацитет „*Да понуђач има запошљено у сталном радном односу најмање 15. (петнаест ) инжењера“,* није повређено начело једнакости понуђача из члана 12.Закона о јавним набавкама ("Сл. гласник РС", бр. 124/2012, 14/2015 и 68/2015).

У конкурсној документацији за јавну набавку мале вредности, услуге израде измене и допуне Просторног плана општине Дољевац, број 404-2-98/2017-05, предвиђени додатни услов, везано за кадровски капацитет, „*Да понуђач има запошљено у сталном радном односу најмање 15 инжењера“*  не представља националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач.

Предвиђањем додатног услова, „*Да понуђач има запошљено у сталном радном односу најмање 15 инжењера“ ,* наручилац жели да обезбеди већу сигурност у погледу квалитата и озбиљности обављања предмета јавне набавке,с обзиром да израда Просторног плана обухвата целу територију општине Дољевац и захтева ангажовање већег броја стручњака из различитих области.

Комисија за јавне набавке